ஒரு வழிகாட்டியின் உதவியுடன் உரோமையிலுள்ள பழங்கால உடைந்துபோன அரண்மனைக் கோட்டைகள், அருங்காட்சியகங்கள் என எல்லாவற்றையும் சுற்றிப் பார்த்தார். சனவரி 8ம் தேதி உரோமின் சாலை ஒன்றில் நடந்து கொண்டிருந்தபோது யாரோ ஒருவர் அவரது பெயரைச் சொல்லிக் கூப்பிட்டது போல உணர்ந்தார். திரும்பிப் பார்த்தபோது அவரைக் கூப்பிட்டவர் ஸ்ட்ராஸ்பூர்க்கில் அவரோடு படித்த Gustavo de Bussieres என்பவர்தான் அவர் எனக் கண்டுகொண்டார். குஸ்தாவோ பிரிந்த கிறிஸ்தவ சபையைச் சேர்ந்தவர். அவர்கள் இருவரும் அவர்களது பழைய நட்பைப் புதுப்பித்துக் கொண்டனர்.